laion/Wikipedia-Exotic huggingface dataset:
ავილა (ესპანეთი)

ავილა (ესპ. Ávila) — ქალაქი ესპანეთში, ავილას პროვინციის ადმინისტრაციული ცენტრი. მდებარეობს მდინარე ადახოს (დურეოს შენაკადი) მარჯვენა ნაპირზე. ესაა ზღვის დონიდან ყველაზე მაღლა მდებარე პროვინციის დედაქალაქი ესპანეთში. ქალაქის ღირსშესანიშნაობები და მთლიანად ქალაქი 1985 წლიდან შეტანილია იუნესკოს კულტურული მემკვიდრეობის ძეგლებში (კრიტერიუმი III, IV). ავილას ხედი ავილას ჩრდილოეთ-დასავლეთის ხედი. ავილა ზამთრში ავილას კათედრალი Vავილას კატედრალის ჩრდილოეთი ფასადი ავილას კათედრალის ფასადი სან ვისენტეს ბაზილიკა სან ვისენტეს ბაზილიკა წმინდა ტერეზას მონასტერი. სანტა ტერეზას დღესასწაული. სანტო ტომასის მონასტერი. წმინდა პედროს ეკლესია, დაარსდა 1100 წელს. სან პედროს მონასტერი. ეკლესია. რომაელების მონუმენტი «Los Cuatro Postes» რომაელების ნანგრევები. მოედანი ელ სოდოს ბაღი. სანტა ტერეზა, ტიპური დესერტი ავილაში. მერია ტურისტული ინფორმაცია ფოტოგალერეა ავილა სურათებში
სანტიაგო-დე-კომპოსტელა

სანტიაგო-დე-კომპოსტელა (ესპ. Santiago de Compostela; გალ. Santiago de Compostela) — ქალაქი ესპანეთში, გალისიის ავტონომიური რეგიონის ადმინისტრაციული ცენტრი. ქალაქის ღირსშესანიშნაობები და მთლიანად ქალაქი 1985 წლიდან შეტანილია იუნესკოს კულტურული მემკვიდრეობის ძეგლებში (კრიტერიუმი I, II, VI). სანტიაგო-დ-კაკემი, პორტუგალია (1980 წლიდან) მეშხედი, ირანი (2000 წლიდან) ბუენოს-აირესი, არგენტინა (1980 წლიდან) ყუმი, ირანი (2000 წლიდან) სანტიაგო-დე-კერეტარო, მექსიკა (2005 წლიდან) სანტიაგო-დე-ლოს-კაბალიეროსი, დომინიკელთა რესპუბლიკა (2004 წლიდან) ასისი, იტალია (2008 წლიდან) საკათედრო ეკლესია უნივერსიტეტი ოფიციალური საიტი Página web del Ayuntamiento Fotos de Santiago
ბასილი (XI საუკუნე)

ბასილი — XI საუკუნის ქართველი კალიგრაფი. გადაწერა გრიგოლ ღვთისმეტყველის თხზულებათა კრებული (ხელნაწერთა ეროვნული ცენტრი A-1), რომლის ერთ-ერთ ანდერძში ვკითხულობთ: „ლოცვა ყავთ უღირსისა და ფრიად ცოდვილისა უცბად მჩხრეკალისა ბასილისათჳს“. კრებული ლამაზი ნუსხურით, ნაკლებად გადაბმული, მკაფიო ასოებით არის ნაწერი. ოსტატი ყოველი თხზულების დასაწყისს საზედაო ასოებითა და კარგად მოფიქრებული ფერწერული სამკაულით აფორმებს. ფურცლის ჩარჩოები დახვეწილი გეომეტრიული ფორმისაა. ხელნაწერს თევდორე ჟორდანია 1031-ით ათარიღებს. ქართული საბჭოთა ენციკლოპედია, ტ. 2, თბ., 1977. — გვ. 220. ბასილი — გალობანი ეფთჳმი მთაწმინდელისანი
გარახონაის ეროვნული პარკი

გარახონაის ეროვნული პარკი (ესპ. Parque nacional de Garajonay) - მდებარეობს ესპანეთში, კანარის კუნძულების კუნძულ გომერაზე. 1981 წელს მიიღო ეროვნული პარკის სტატუსი, ხოლო 1986 წელს შეიტანეს იუნესკოს კულტურული მემკვიდრეობის ძეგლების სიაში (კრიტერიუმი:VII, IX). პარკის ფართობია 40 კმ2. სახელწოდება მიიღო გარახონაისგან (კუნძულის უმაღლესი მწვერვალი - 1484 მ.). პარკის ტერიტორია მდებარეობს ზღვის დონიდან 790-1400 მეტრ სიმაღლეზე. პარკში არსებულ სტატუეტებს და პარკს სახელი ეწოდა ადგილობრივი მოსახლეების გუანჩების ტომელთა შეყვარებულების პატივსაცემად, რომელთა ისტორია მოგვაგონებს რომეოსა და ჯულიეტას ისტორიას. გარა იყო კუნძულ გომერას პრინცესა, ხოლო ხონაი კ. ტენერიფეს მეფის შვილი. გარა და ხონაის სტატუები გარახონაის პარკის მდებარეობა კუნძულზე ვულკან ტეიდეს ხედი პარკის ხედი კოსმოსიდან მსოფლიო მემკვიდრეობის ძეგლების სია ევროპაში ვიკისაწყობში არის გვერდი თემაზე: გარახონაის ეროვნული პარკი გარახონაის ეროვნული პარკი ესპანეთის ეროვნული პარკების საიტზე დაარქივებული 2011-09-02 საიტზე Wayback Machine. გარახონაის ეროვნული პარკი იუნესკოს მსოფლიო მემკვიდრეობის საიტზე დაარქივებული 2008-04-11 საიტზე Wayback Machine. გარას და ხონაის ლეგენდა დაარქივებული 2004-12-28 საიტზე Wayback Machine.
Udev

udev — მოწყობილობების მმართავი, ლინუქსის ბირთვის 2.6 სერიისთვის, ადრე ამ ფუნქციას devfs-ი ასრულებდა. იგი მმართვავს მოწყობილობებს რომლებიც /dev საქაღალდეში არიან დამონტაჯებულნი. udev-ი მომხმარებლის რეჟიმში მოქმედებს, hotplug-ი კი ბირთვის რეჟიმში. ლინუქსის მოწყობილობების სამართავ ჩვეულებრივ სისტემასთან განსხვავებით (რომელიც სტატიკურ კვანძებს იყენებს), udev-ი დინამიკურად ქმნის კვანძებს მოწყობილობებისთვის რომლებიც რეალურად არიან შეერთებული კომპიუტერში . udev-ი არის დაწერილი გრეგ კროჰან-ჰარტმანის მიერ, დან სტეკლოფის და კეი სიევერსის და სხვების დახმარებით. usbmgr-ს (USB manager) შეუძლია udev-ის და hotplug-ის შენაცვლა USB მოწყობილობების სამართავად. ყურადღება : usbmgr-ით CD-ROM-ის დამონტაჟება რთულია! (ინგლისური) udev home at kernel.org დაარქივებული 2007-12-03 საიტზე Wayback Machine. (ინგლისური) Kay Sievers on the recent state of udev დაარქივებული 2008-05-08 საიტზე Wayback Machine. (ინგლისური) A simple introduction to writing rules for udev (ინგლისური) udev – A Userspace Implementation of devfs by Greg Kroah-Hartman (ინგლისური) PySDM (Storage Device Manager and udev rule writer) (ინგლისური) Discussion of udev rules (ინგლისური) The Gentoo udev Guide
ბასილი V

ბასილი V (გ. 1349) – საქართველოს კათოლიკოს-პატრიარქი XIV საუკუნის 40-60-იან წლებში, გიორგი V ბრწყინვალისა (1314-1346) და დავით IX-ის (1346-1360) დროს. დიდი პატრიკის ივანეს ძე. „თხრობა სასწაულთათვის წმინდისა და ღვთივ შემოსილისა მამისა შიოსათა, რომელი ესე სხვათა-მიერ აღწერილი ადგილ ადგილი ერთად შემოჰკრიბა ბასილი კათალიკოზმან, ძემან დიდისა პატრიკისა ვაჩესამან“, დაბეჭდილია „საქართველოს სამოთხეში“. „სამოთხის გასაღები“ — ბერძნულიდან თარგმნილი. „აღწერა მთელის ხმელეთის უდიდესთა ქალაქთა“ — ბერძნულიდან თარგმნილი. საქართველოს მართლმადიდებელი ეკლესიის მეთაურები ქსე, ტ. 2, გვ. 220, თბ., 1977 ზ. ჭიჭინაძე, "ქართული მწერლობა მეცამეტე საუკუნიდან მეთექვსმეტე საუკუნემდე", თბილისი, 1885 წ.
ინფრასტრუქტურა

ინფრასტრუქტურა (ლათ. infra — ქვედა, ქვე, და ლათ. structura — ნაგებობა, განლაგება) — ურთიერთდაკავშირებული მომსახურე სტრუქტურების კომპლექსი, რომლებიც გარკვეული ამოცანის (პრობლემის) გადაჭრას უზრუნველყოფს. ტერმინი ნასესხებია სამხედრო ლექსიკიდან, სადაც ის საომარი მოქმედებების, სწავლებისა და განშლისთვის დანიშნული სტაციონარული ობიექტების სისტემას ნიშნავს. ტერმინი ტიპურად მიუთითებს ტექნიკურ სტრუქტურებზე, რომლებიც საზოგადოების ფუნქციონირებას უჭერს მხარს, მაგალითაც, გზებზე, წყალგაყვანილობაზე, კანალიზაციაზე, ელექტროგადამცემ ხაზებზე, სატელეკომუნიკაციო ქსელებზე და სხვა. ფუნქციური თვალსაზრისით, ინფრასტრუქტურა უზრუნველყოფს საქონლისა და მომსახურების წარმოებას. მაგალითად, გზები ფაბრიკა-ქარხნებში მასალის ტრანსპორტირების საშუალებას იძლევა, ასევე იქიდან გასაღების ბაზრებზე მზა პროდუქციის გატანის. გარკვეულ კონტექსტში, ამ ტერმინმა შეიძლება მოიცვას ძირითად სოციალური სამსახურები, როგორიცაა სკოლები და საავადმყოფოები.
ბასილი ეზოსმოძღვარი

ბასილი ეზოსმოძღვარი, ეზოსმოძღუარი (ეზოსმოძღჳარი) — XII-XIII საუკუნეების ქართველი ისტორიკოსი, თამარ მეფის ეზოსმოძღვარი, მიჩნეულია (ივანე ჯავახიშვილი) თამარის ერთ-ერთ ისტორიკოსად („ცხოვრება მეფეთ-მეფისა თამარისი“). ქსე, ტ. 2, გვ. 221, თბ., 1977 ბასილი ეზოსმოძღვარი-ს შემოქმედება Allgeo.org-ზე
ბასილ III

ბასილი ვაჩეს ძე — XI საუკუნის ქართველი მწერალი და საეკლესიო მოღვაწე, კათოლიკოსი (დაახლოებით 1090-1100). ვარაუდობენ, რომ ეფრემ მცირის ძმა იყო. სწავლა-განათლება კონსტანტინოპოლში მიუღია. სამშობლოში დაბრუნებული შიომღვიმის სავანეში დამკვიდრებულა. მას ეკუთვნის ჰაგიოგრაფიული თხზულება „თხრობაჲ სასწაულთათჳს წმინდისა და ღმერთ-შემოსილისა მამისა შიოჲსთაჲ“ და „დასდებელი შიოჲსი“, რომლებიც შეიცავენ საქართველოს ისტორიისათვის საინტერესო მასალებს. საქართველოს მართლმადიდებელი ეკლესიის მეთაურები ლოლაშვილი ი., ქსე, ტ. 2, გვ. 221, თბ., 1977
მერიდა (ესპანეთი)

მერიდა (ესპ. Mérida, ესტრ. Méria) — ქალაქი ესპანეთში, ავტონომიური რეგიონის ესტრემადურის დედაქალაქი. ცნობილია რომაელების ეპოქიდან, როგორც ემერიტა-ავგუსტა Emerita Augusta. 1993 წელს შეიტანეს იუნესკოს კულტურული მემკვიდრეობის ძეგლების სიაში (კრიტერიუმი:III, IV). ვიკისაწყობში არის გვერდი თემაზე: მერიდა (ესპანეთი) Official website Roman Art National Museum დაარქივებული 2006-10-20 საიტზე Wayback Machine. Pictures of Roman Mérida დაარქივებული 2008-12-20 საიტზე Wayback Machine. Photos of Mérida: Roman monuments and other views of the city
შანსონი

შანსონი (ფრანგ. chanson — „სიმღერა“) — საერო ვოკალურ-მუსიკალური ჟანრი; საერთო გაგებით — XIX—XX საუკუნეების ფრანგული საესტრადო სიმღერები, შესრულებული კაბარეს სტილში. შანსონი პოპულარულია ყოფილი სსრკ-ის ქვეყნებში. შანსონიე - შანსონის შემსრულებელი
მეცი

მეცი (ფრანგ. Metz, ლათ. Mettis, Divodurum Mediomatricorum) — ქალაქი საფრანგეთის ჩრდილო-აღმოსავლეთით, ლოთარგინიის დედაქალაქი მეორე მსოფლიო ომის დამთავრებიდან.  ინგლისი, გლოსტერი (ინგლ. Gloucester)  ჩეხეთი, გრადეც კალოვე (ჩეხ. Hradec Králové)  აშშ, კანზას-სიტი (ინგლ. Kansas City)  ისრაელი, კარმიელი (ებრ. כַּרְמִיאֵל)  საფრანგეთი, სენ-დენი (ფრანგ. Saint-Denis)  გერმანია, ტრირი (გერმ. Trier)  ჩინეთი, იჩანი (ჩინ.: 宜昌)
ბასილი საბაწმიდელი

ბასილი საბაწმიდელი — VIII-IX საუკუნეების ქართველი მწერალი, ჰიმნოგრაფი. მოღვაწეობდა პალესტინაში, შესაძლოა თვით საბა განწმედილის (წმიდის) ლავრაშიც. მისი ჰიმნოგრაფიული თხზულება „დასდებელნი მამისა საბაჲსნი“ შეტანილია X საუკუნის სინის მთის ხელნაწერში. დასდებლის კიდურწრილობაა „ბასილი“. ავტორს გამოუყენებია საბა განწმენდილის „ცხოვრება“, რომელიც ქართულად VII საუკუნეში უნდა იყოს თარგმნილი. ინგოროყვა პ., გიორგი მერჩულე, თბ., 1954; კეკელიძე კ., ქართული ლიტერატურის ისტორია, ტ. 1, თბ., 1960; ლოლაშვილი, ქსე, ტ. 2, გვ. 221, თბ., 1977
ბასილი ზარზმელი

ბასილი ზარზმელი — IX-X საუკუნეების ქართველი მწერალი და საეკლესიო მოღვაწე. დაახლოებით 916-926 იყო ზარზმის მონასტრის წინამძღვარი. ბასილი ზარზმელმა თავისი ბიძის, IX საუკუნის ცნობილი საეკლესიო მოღვაწის სერაპიონ ზარზმელის ცხოვრებას მიუძღვნა ვრცელი ჰაგიოგრაფიული თხზულება „ცხოვრებაჲ და მოქალაქობაჲ ღმერთ-შემოსილისა და ნეტარისა მამისა ჩუენისაჲ სერაპიონისი“, რომელშიც სერაპიონის საქმიანობის გარდა, გადმოცემულია იმდროინდელი საქართველოს სოციალური ყოფის ამსახველი სურათები, სამხრეთ საქართველოს მონასტერთა (ზარზმა, ოპიზა, პარეხი, დიდი ზანავი და სხვა) მშენებლობა-აღორძინების ამბები. აღწერილია საზოგადოების სხვადასხვა ფენის ურთიერთობა, ეკლესიის როლი ქვეყნის ცხოვრებაში და სხვა. ბასილი ზარზმელი თხზულებაში მოთხრობილი ზოგიერთი ამბის თვითმხილველია, ნაწილი ცნობებისა კი მას სერაპიონის მოწაფეთაგან შეუკრებია. „სერაპიონ ზარზმელის ცხოვრება“ პირველხარისხოვან ისტორიულ წყაროდაა მიჩნეული. ბასილი ზარზმელის თხზულება ცნობილია მხოლოდ უცნობი ავტორის მიერ XI საუკუნეში შესრულებული მეტაფრასული რედაქციის მიხედვით, რომლის ერთადერთი, მოსე ჯანაშვილის მიერ მიკვლეული, ხელნაწერი XVI საუკუნეს განეკუთვნება. არსებობს მოსაზრება, რომ სერაპიონ ზარზმელი და მისი ცხოვრების აღმწერი ბასილი ზარზმელი არიან არა IX-X საუკუნეების, არამედ VI-VII საუკუნეების მოღვაწეები. ეს შეხედულება თვით თხზულებაშივე გადმოცემული ისტორიულ სურათს არ ეთანხმება და დაუსაბუთებელი ჩანს. ცაიშვილი ს, ქართული საბჭოთა ენციკლოპედია, ტ. 2, თბ., 1977. — გვ. 221. ცხორებაჲ და მოქალაქობაჲ ღმერთ შემოსილისა ნეტარისა მამისა ჩუენისა სერაპიონისი
ჯონ ტოლი

ჯონ ტოლი (ინგლ. John Toll დ. 15 ივნისი, 1952) — ამერიკელი კინოოპერატორი, ოსკარის ორგზის მფლობელი. კინოოპერატორად მუშაობა 1978 წელს დაიწყო. ოსკარები 1994 და 1995 წლებში მიიღო ფილმებისათვის „შემოდგომის ლეგენდები“ და „მამაცი გული“. ჯონ ტოლი კინოფილმების ინტერნეტ-მონაცემთა ბაზაში
ანდრია ბოგოლიუბსკი

ანდრია იურის ძე ბოგოლიუბსკი (რუს. Андрей Юрьевич Боголюбский; დ. 1110 — გ. 29 ივნისი, 1174) — ვლადიმირ-სუზდალის დიდი მთავარი 1155/1157–1174 წლებში, კიევის რუსეთის დიდი მთავარი 1157-1157 წლებში. იური დოლგორუკის შვილი. იზიასლავ ანდრეის ძე, გარდაიცვალა 1165 წელს ბულგარეთში. მსტისლავ ანდრეის ძე იური ბოგოლიუბსკი, 1185–1189 წლებში, ქართველი თამარ მეფის ქმარი ვიკისაწყობში არის გვერდი თემაზე: ანდრია ბოგოლიუბსკი Encyclopædia Britannica Burial of St Andrew the Prince
მოვაკანოსი

მოვაკანოსი, მოვაკ, მოვაკე — ლეონტი მროველის მიხედვით, თარგამოსის ძე და ქართლოსის ძმა, მოვაკანთა წინაპარი, ქალაქ მოვაკანეთის დამაარსებელი. ლეონტი მროველი წერს: „ხოლო მოვაკანს მისცა მტკუარსა ჩრდილოთ, მცირისა ალაზნისა შესართავითგან ვიდრე ზღუამდე. და ამან აღაშენა ქალაქი მოვაკნეთი, და დაემკჳდრა მუნ“. თეიმურაზ ბატონიშვილის სიტყვებით მოვაკნოსმა მის მიერ დაარსებულ ქალაქს შარავანდი დაარქვა, რომელსაც აწ შირვანად უწოდებენო. ვახუშტი ბატონიშვილს რა თქმა უნდა არ აქვს აღწერილი მოვაკნეთი საქართველოს გეოგრაფიაში, მაგრამ მის მიერ შექმნილ ატლასებში ღნიშნული აქვს, როგორც ტერიტორია დარუბანდიდან მტკვრამდე და ჰერეთის საზღვრიდან კასპიის ზღვამდე. ქართველთა ეთნარქები ↑ ↑ ↑ ქართლის ცხოვრება
ჰაოსი

ჰაოსი, ჰაიოსი, ჰაიქი, ჰაი (სომხ. Հայկ) — სომხების ლეგენდარული ეთნარქი და ეპონიმი. მითური სომხეთის პირველი მეფე. თარგამოსის უფროსი ვაჟი, იაფეტის შვილთაშვილი, ქართველთა ეთნარქის, ქართლოსის ძმა. მისი ისტორია აღწერეს მოვსეს ხორენაცმა, ლეონტი მროველმა და სხვა ისტორიკოსებმა. ჰაოსი, რომელიც იყო თარგამოსის უფროსი ვაჟი დასახლდა მამულში, ხოლო ქართლოსმა და დანარჩენმა ძმებმა გაინაწილეს ჩრდილოეთი მიწები. მოგვიანებით როდესაც ძმები გაძლიერდნენ გადაწყვიტეს გათავისუფლებულიყვნენ ნებროთის უღელისაგან. ნებროთმა შეიტყო რა ძმების განდგომა წარმოემართა მათ დასამორჩილებლად. მრავალი დღის ბრძოლის შემდეგ ნებროთი მოკლულ იქნა ჰაოსისაგან მასისის მთებში. მსოფლიო ისტორია არ იცნობს ჰაოსისაგან ნებროთის მოკვლის ფაქტს გარდა ქართული და სომხური წყაროებისა, ხოლო სომხური წყაროებიდან მხოლოდ მოსე ხორანელი აღწერს არა ჰაოსისა და ნებროთის, არამედ ჰაოსისა და ბაალის შერკინებას. მის მიერ სომხეთის ისტორიაში წერია შემდეგი: ლეონტი მროველი წერს: თეიმურაზ ბატონიშვილის სიტყვებით: ქართველთა ეთნარქები ქართული საბჭოთა ენციკლოპედია, ტ. 6, თბ., 1983. — გვ. 93. ↑
ლეკანოსი

ლეკანოსი, ლეკოსი, ლეკ, ლეკან — ლეონტი მროველის მიხედვით, ლეკების ეთნარქი, კავკასიის ეთნარქის — თარგამოსის ვაჟი. ლეონტი მროველი წერს: და მისცა ლეკანს ზღჳთგან დარუბანდისათ ვიდრე მდინარემდე ლომეკისა, ჩრდილოთ ვიდრე მდინარემდე დიდად ხაზარეთისად. ქართველთა ეთნარქები ქართული საბჭოთა ენციკლოპედია, ტ. 6, თბ., 1983. — გვ. 93. ↑ ↑
კავკასოსი

კავკასოსი, კავკას, კავკასო ლეონტი მროველის მიხედვით, კავკასიელი ხალხთა („კავკასიანთა“), სავარაუდოდ ჩეჩნებისა და ინგუშების ეთნარქი. ლეონტი მროველი წერს: და მისცა კავკასის ლომეკის მდინარითგან ვიდრე დასასრულადმდე კავკასისა, დასავალით. ქართველთა ეთნარქები ↑ ↑
ეროვნული აღორძინების მთავრობის ხუნტა

ეროვნული აღორძინების მთავრობის ხუნტა (ესპ. Junta de Gobierno de Reconstrucción Nacional) ნიკარაგუას ოფიციალურად მართავდა 1979 წლის იანვრიდან 1985 წლამდე. ხუნტის შემადგენლობაში დიდ უმრავლესობას შეადგენდა სანდინისტების ეროვნულ-ლიბერალური ფონტი. სანდინიტას აჯანყებამ 1979 წლის 16 ივნისს ხუნტა გამოაცხადა ნიკარაგუის დროებით მმართველად. ამ პერიოდისთვის სამოქალქო ომი ანასტასიო სომოსა დებაილეს წინააღმდეგ დასასრულს უახლოვდებოდა. ხუნტა შედგებოდა ხუთი წევრისგან: სელფ-ს დირექტორატის წევრი-დანიელ ორტეგა, ორი მემარცხენე აქტივისტი-სერხიო რამირესი და მოისეს ასან მორალესი და ორი მემარჯვენე აქტივისი- ადოლფო რობელო და ვიოლეტა ბარიოს ჩამორო. ივლისის პირველ ნახევარში შეერთებული შტატების დესპანმა უილიამ ბოუდლერმა სანდინისტებს ურჩია გაეფართოვებინათ ხუნტა ისეთი წევრების დამატებით, როგორიც იყვნენ ადოლფო კალერო, ისმაილ რეიესი და მარიანო ფიალოსი. სანდინისტებს არ ჰქონდათ სურვილი ამერიკის მოკავშირეები ყოფილიყვნენ და ეს შემოთავაზება უარყვეს. სომოსას რეჟიმის დამხობის შემდეგ, მალევე გამოირკვა, რომ ჩამოროსა და რობელოს არავითარი ძალაუფლება არ გააჩნდათ. 1980 წლის 19 აპრილს მათ ხუნტა დატოვეს. მათ ნაცვლად იმავე წლის 18 მაისს ახალი წევრები მიიღეს — არტურო კრუსი და რაფაელ კორდოვა რივასი. 1981 წელს კრუსი ხუნტიდან გამოვიდა და ნიკარაგუის ელჩად დაინიშნა შეერთებულ შტატებში. 1984 წლის 4 ნოემბერს გაიმართა საპრეზიდენტო არჩევნები, რომელშიც გაიმარჯვა ხუნტის მეთაურმა და რევოლუციურმა ლიდერმა დანიელ ორტეგამ. ვიცე-პრეზიდენტად დაინიშნა სერხიო რამირესი. სხვა პოლიტიკური ძალები უკმაყოფილო იყვნენ შედეგით და აცხადებდნენ, რომ არაერთნაირ მდგომარეობაში აღმოჩნდნენ. გარდა ამისა, აშშ-სა და დასავლეთ ევროპული სახელმწიფოების მთავრობებმა და არასამთავრობო საერთაშორისო ორგანიზაციებმა არჩევნები გაყალბებულად სცნეს. ხუნტა დაიშალა 1985 წლის 10 იანვარს, როდესაც დანიელ ორტეგა ნიკარაგუის პრეზიდენტი ოფიციალურად გახდა.
Kane

Kane — როკ-ჯგუფი ნიდერლანდებიდან, რომელიც 1998 წელს ჩამოყალიბდა. ჯგუფი ორი შემსრულებლისგან — დინარდ ვოესტჰოფისგან (ძირითადი ვოკალი) და დენის ვან ლეუვენისგან (გიტარა) შედგება. მათი მუსიკა შეიძლება იყოს აღწერილი, როგორც „გიტარის როკი“ და მასზე დიდი გავლენა ჯგუფმა U2 მოახდინა.
ვსევოლოდ დიდი ბუდე

ვსესლოდ იურის ძე „დიდი ბუდე“ (რუს. Всеволод Юрьевич Большое Гнездо; დ. 1154 — გ. 15 აპრილი, 1212) — ვლადიმირ-სუზდალის დიდი მთავარი 1176-1212 წლებში. იური დოლგორუკის და ოლგას შვილი. His listing in "Medieval lands" by Charles Cawley.
ნიკოლო ტომაზეო

ნიკოლო ტომაზეო (იტალ. Niccolò Tommaseo; დ. 9 ოქტომბერი, 1802, შიბენიკი, დალმაცია — გ. 1 მაისი, 1874, ფლორენცია) — იტალიელი ლინგვისტი, ჟურნალისტი, ესეისტი, მწერალი, ფილოლოგი. ჰქონდა მრავალი პოეტური კრებული: აღსარებები (1836), პოეტური მოგონებები (1838), ნაპერწკლები (1841) და სხვ. მისი ნაწარმოებებისათვის ნიშანდობლივია პატრიოტიზმი, რელიგიური მოტივები, მორალური სრულყოფის იდეები. ეს ნიშნები ახასიათებს მის რომანებსაც: ათენის ჰერცოგი (1837) და სილამაზე და რწმენა (1840). მასვე ეკუთვნის აგრეთვე ფილოლოგიური ნაშრომები, ლექსიკონები და სხვ. ქართული საბჭოთა ენციკლოპედია, ტ. 10, თბ., 1986. — გვ. 15. ნიკოლო ტომაზეო — ნამუშევრები პროექტ „გუტენბერგზე“ ნიკოლო ტომაზეო — ნამუშევრები საიტზე Internet Archive ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ 3.0 3.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ AlKindi <a href="https://wikidata.org/wiki/Track:Q101207543"></a><a href="https://wikidata.org/wiki/Track:Q104244355"></a> ↑ 5.0 5.1 5.2 5.3 5.4 Archivio Storico Ricordi — 1808. <a href="https://wikidata.org/wiki/Track:Q3621644"></a> ↑ 6.0 6.1 6.2 6.3 BeWeB <a href="https://wikidata.org/wiki/Track:Q77541206"></a> ↑ 7.0 7.1 Томмазео // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Dr. Constant v. Wurzbach Tommaseo, Nicolo // Biographisches Lexikon des Kaiserthums Oesterreich: enthaltend die Lebensskizzen der denkwürdigen Personen, welche seit 1750 in den österreichischen Kronländern geboren wurden oder darin gelebt und gewirkt haben — Wien: 1856. — ტ. 46. — S. 96. <a href="https://wikidata.org/wiki/Track:Q25856"></a><a href="https://wikidata.org/wiki/Track:Q665807"></a><a href="https://wikidata.org/wiki/Track:Q90801796"></a> ↑ https://storia.camera.it/deputato/nicolo-tommaseo-18021009 ↑ Library of the World's Best Literature / C. D. Warner — 1897. <a href="https://wikidata.org/wiki/Track:Q952614"></a><a href="https://wikidata.org/wiki/Track:Q19098835"></a> ↑ Czech National Authority Database <a href="https://wikidata.org/wiki/Track:Q13550863"></a>
ესპანეთის ხმელთაშუაზღვის სანაპიროს კლდის ნახატები

ესპანეთის ხმელთაშუაზღვის სანაპიროს კლდის ნახატები ესპანეთის არქეოლოგიურად გამორჩეულ ადგილთა ერთობლიობა, რომლებიც შეტანილნი არიან იუნესკოს მსოფლიო კულტურული მემკვიდრეობის ძეგლები ესპანეთში. კლდის ნახატები აღმოჩენილია ესპანეთის მრავალ ადგილსას, თუმცა მსოფლიო მემკვიდრეობის სიაში ისინი 2 ნაწილად იყოფა - პირველი - ჩრდილოეთ ესპანეთში მდებარე ნახატები და ალტამირას გამოქვაბული; მეორე - იბერიის ნახევარკუნძულის კლდის ნახატები, რომლებიც სამხრეთით მდებარეობენ. დღეისათვის ორივე სიაში მიახლოებით შვიდასი პირველყოფილი ნახატების შემცვლელი ადგილია. სიერა-დე-მარია-ლოს-ველესის ბუნებრივი პარკი ვიკისაწყობში არის გვერდი თემაზე: ესპანეთის ხმელთაშუაზღვის სანაპიროს კლდის ნახატები UNESCO Website about Spanish World Heritage Sites - Arte Rupestre del Arco Mediterráneo Peninsular[მკვდარი ბმული]
ფრედერიკსბურგი (ვირჯინია)

ფრედერიკსბურგი — დამოუკიდებელი ქალაქი, ვირჯინიის შტატში. ის დედაქალაქიდან დაშორიებულია — 50, ხოლო რიჩმონდიდან 55 მილით. 2000 წლის აღწერის მიხედვით მისი მოსახლეობა შეაგდენს 19, 278. ეკონომიკური ანალიზის ბიურო ფრედერიკსბურგს და მის მეზობლად მდებარე სპოტსილვანიის ოლქს აერთიანებს სტატისტიკური მონაცემების შეგროვებისას. ეს ქალაქი არის ვაშინგტონ-ბალტიმორის მეგაპოლისის ნაწილი. ქალაქი მდებარეობს მდინარე რაპაჰანოკთან. 1714 წელს გუბერნატორმა ალექსანდრ სპოტსვუდმა დაასპონსორა გერმანელთა სამოსახლოს, გერმანას, აგება. შემდგომი გაფართოების მიზნით კოლონიუალურმა ასამბლეამ, 1720 წელს შექმნა ახალი ოლქი რომელსაც ეწოდა სპოტსილვანია (გუბერნატორის პატივსაცემად), ხოლო 1728 წელს დაარსდა ფრედერიკსბურგი. ქალაქს სახელი ეწოდა უელსის პრინცი ფრედერიკის პატივსაცემად. 1732 წელს, 1780 წლამდე, საოლქო სასამართლო გადატანილ იქნა ფრედერიკსბურგში. 1781 წელს ფრედერიკსბურგი საბოლოოდ ჩამოყალიბდა როგორც ქალაქი, მას ჰყავდა თავისი მერი, საბჭო და სასამართლო. 1879 წელს მას ოფიციალურად მიენიჭა ქალაქის სტატუსი. 1738 წელს ქალაქთან ახლოს დასახლდა ჯორჯ ვაშინგტონის ოჯახი. ვაშინგტნის დედა მერი მოგვიანებით ცხოვრობდა ფრედერიკსბურგში, ხოლო მისი და ბეთი ქალაქ გარეთ მდებარე პლანტაციაში. ამ ქალაქში ასევე ცხოვრობდნენ ამერიკის რევოლუციის გენერლები ჰიუ მერსერი და ჯორჯ უიდონი. ამერიკის შეერთებული შტატების პრეზიდენტი ჯეიმზ მონრო. ამერიკის სამოქალაქო ომის დროს ფრედერიკსბურგმა, მისი ადგილმდებარეობის გამო შეიძინა სტრატეგიული მნიშვნელობა. 1862 წლი 11–15 დეკემბერს, ფრედერიკსბურგის ბრძოლის დროს, ქალაქმა ძალიან დიდი ზიანი მიიღო. 1863 წლის 3 მაისს კიდევ ერთი ბრძლოა გაიმართა ქალაქთან ახლოს. 1908 წელს ქალაქში დაარსდა მერი ვაშინგტონის სახელობის უნივერსიტეტი. აშშ-ის სტატისტიკის დეპარტამენტის მონაცემების მიხედვით ქალაქის საერთო ფართობი შეადგენს 27.2 კვ² (10.5 მი.²). ქალაქს აღმოსავლეთით და სამხრეთით გარს არტყავს მდინარე რაპაჰანოკი; მდინარის გადაღმა არის სტრაფორდის ოლქი. ჩრდილოეთით და დასავლეთით მდებარეობს სპოტსილვანიის ოლქი. 2000 წლის აღწერის მიხედვით ფრედერიკსბურგში ცხოვრობს 19 279 ადამიანი, 8 102 კომლი და 3 921 ოჯახი. მოსახლეობის 73.18% არის თეთრკანიანი მოსახლეობა, 20.41 შავკანიანი, 0.34% ადგილობრივი ამერიკელი (ე.წ. ინდიელები), 1.51% აზიელები, 4.57% სხვა რასის წარმომადგენლები, ხოლო 4.90% ლათინო ამერიკელები. ფრედერიკსბურგის ყოველდღიური გაზეთი არის ფრი ლენს სტარი (ინგლ. The Free Lance–Star). გაზეთის პირველი ნომერი 1885 წელს გამოვიდა. არსებობს ასევე რამდენიმე ადგილობრივი რადიოსადგური.
კუთხე (მრავალმნიშვნელოვანი)

კუთხე შეიძლება აღნიშნავდეს: კუთხე — ერთი წერტილიდან გამოსულ ორ სწორ ხაზს შორის მოქცეულ ფართობს. კუთხე — ადგილს, სივრცის ნაწილს, სადაც ერთმანეთს კვეთს ორი საგანი ან საგნის ორი მხარე. კუთხე  — ქვეყნის ნაწილს, — მხარეს, რაიმე ადგილს.
სერხიო რამირეს მერკადო

სერხიო რამირეს მერკადო (ესპ. Sergio Ramírez Mercado; დ. 5 აგვისტო, 1942, მასატეპე, ნიკარაგუა) — წამყვანი ნიკარაგუელი მწერალი და სახელმწიფო მოღვაწე, რომელმაც დააარსა ეროვნული აღორძინების მთავრობის ხუნტა და იყო ნიკარაგუის ვიცე-პრეზიდენტი დანიელ ორტეგას ადმინისტრაციაში 1985-1990 წლებში. პირველი წიგნი გამოაქვეყნა 1963 წელს სახელწოდებით Cuentos, ერთი წლის შემდეგ ოქროს მედლით დაასრულა ლეონის ავტონომიური უნივერსიტეტი. 1977 წელს გახდა „თორმეტის ჯგუფი“-ს მეთაური. ეს იყო ინტელექტუალების, მღვდლების, საქმოსნებისა და სამოქალქო საზოგადოების გაერთიანება, რომელიც მხარს უჭერდა სანდინისტას ეროვნულ-ლიბერალურ ფრონტს ანასტასიო სომოსა დებაილეს რეჟიმის წინააღმდეგ საბრძოლველად. 1979 წელს, რევოლუციის გამარჯვების შემდეგ იგი შედის სამთავრობო ხუნტაში და თავმჯდომარეობს ეროვნული განათლების კომიტეტს. 1984 წელს აირჩევენ ვიცე-პრეზიდენტად, 1885 წელს კი ფიცს დადებს. მას შემდეგ, რაც ლიბერალურ-ეროვნული ფრონტი დაამარცხა გაერთიანებული ეროვნული ოპოზიციის წარმომადგენელმა ვიოლეტა ბარიოს დე ჩამორომ 1990 წელს, 1995 წლამდე უძღვებოდა სანდინისტას ბლოკს ეროვნულ ასამბლეაში. სანდინისტას პოლიტიკურ ლიდერებთან, მათ შორის დანიელ ორტეგასთან, განსხვავებული შეხედულებების გამო, 1995 წელს იგი აარსებს სანდინისტას აღორძინებულ მოძრაობას. ამის შემდეგ მას სანდინისტები გარკვეულწილად უპირისპირდებიან და აკრიტიკებენ. 1996 წელს მონაწილეობას უშედეგოდ მიიღებს საპრეზიდენტო არჩევნებში. დღესდღეობით იგი ჩამოშორდა პოლიტიკას და ცხოვრობს მანაგუაში. დაქორწინდა ხერტრუდის ხერერო მაიორხაზე, 1964 წელს. ჰყავს სამი შვილი: მარია, დორელი, სერხიო და ექვსი შვილიშვილი. პოლიტიკაში აქტიური მონაწილეობის დროსაც არ შეუწყვეტია ლიტერატურული მონაწილეობა. მისი წიგნებია: De Tropeles y Tropelías (1971) El Pensamiento vivo de Sandino (1975) Charles Atlas también muere (1976) ¿Te dio miedo la sangre? (1978) Castigo Divino (1988) Clave de Sol (1993) Un baile de máscaras (1995) Cuentos Completos (1998) Margarita, está linda la mar (1998) Adiós muchachos (1999) Mentiras Verdaderas (2001) Catalina y Catalina (2001) Sombras nada más (2002) Mil y una muertes (2004) El Reino Animal (2006) Sergio Ramírez - Official Website დაარქივებული 2009-08-09 საიტზე Wayback Machine. Stock Exchange Of Visions: Visions of Sergio Ramírez (Video Interviews) დაარქივებული 2007-09-26 საიტზე Wayback Machine. Miami Herald article that includes comments from Ramírez Sketchy biography with focus on literature